**The Doobie Brothers** on yhdysvaltalainen rockyhtye, joka perustettiin 1970-luvun alussa. Yhtye aloitti boogie-rockilla mutta siirtyi 1970-luvun puolivälissä pehmeään souliin.

Historia
--------

The Doobie Brothers syntyi, kun kalifornialainen countryrockyhtye Pud hajosi vuonna 1969. Kitaristi-laulaja Tom Johnston ja rumpali John Hartman jatkoivat soittamista yhdessä basisti Dave Shogrenin ja kitaristi Patrick Simmonsin kanssa, ja yhtye otti marihuanasätkästä (engl. *doobie*) nimekseen The Doobie Brothers.

The Doobie Brothers sai suosiota Etelä-Kaliforniassa ja levytyssopimuksen Warnerilta vuonna 1970. Se julkaisi esikoisaltuminsa *The Doobie Brothers* vuonna 1971, mutta se ei vielä menestynyt. Yhtyeen toinen albumi *Toulouse Street* (1972) myi jo paremmin, ja myös singlet "Listen to the Music" ja "Jesus Is Just Alright" menestyivät. Kolmas albumi *The Captain and Me* (1973) oli edellistäkin suurempi menestys, ja singlet "Long Train Runnin'" ja "China Grove" nousivat Yhdysvaltain singlelistan top-10:een. Yhtye sai ensimmäisen listaykkössinglensä "Black Water" neljänneltä albumiltaan *What Were Once Vices Are Now Habits* (1974).

Yhtye uudisti tyyliään seuraavan albuminsa *Stampede* (1975) jälkeen funkin ja jatsahtavan popin suuntaan, ja albumi *Takin’ It to the Streets* (1976) myi platinaa. Yhtyeen eniten myynyt albumi on *Minute by Minute* (1978), joka pysytteli Yhdysvaltain albumilistan kärjessä viisi viikkoa ja tuotti singlehitin "What a Fool Believes". Myös albumi *One Step Closer* (1980) myi platinaa.

The Doobie Brothers tiedotti vuonna 1982 lopettavansa uransa jäähyväiskiertueen jälkeen. Yhtye palasi yhteen vuonna 1987 ja teki konserttikiertueen. Sitä seurasi albumi *Cycles* (1989), jolla soitti yhtyeen kokoonpano 1970-luvun alusta. The Doobie Brothers on jatkanut vaihtelevilla kokoonpanoilla konsertoimista ja levyttämistä 2020-luvulle asti.

Diskografia
-----------

### Studioalbumit

* *The Doobie Brothers*  (1971)
* *Toulouse Street*  (1972)
* *The Captain and Me*  (1973)
* *What Were Once Vices Are Now Habits*  (1974)
* *Stampede*  (1975)
* *Takin' It to the Streets*  (1976)
* *Livin' on the Fault Line*  (1977)
* *Minute by Minute*  (1978)
* *One Step Closer*  (1980)
* *Cycles*  (1989)
* *Brotherhood*  (1991)
* *Sibling Rivalry*  (2000)
* *World Gone Crazy*  (2010)
* *Southbound*  (2014)

### Livealbumit

* *The Doobie Brothers Live! Wild West Coast*  (1979)
* *Farewell Tour*  (1983)
* *Rockin' down the Highway: The Wildlife Concert*  (1996)
* *Best of The Doobie Brothers Live*  (1999)
* *Live at Wolf Trap*  (2004)
* *Live at the Greek Theater 1982*  (2011)

### Kokoelma-albumit

* *Listen to the Music: The Best of the Doobie Brothers*  (1974)
* *Best of the Doobies*  (1976)
* *Best of the Doobies Vol. II*  (1981)
* *Listen to the Music: The Very Best of The Doobie Brothers*  (1993)
* *Long Train Runnin': 1970-2000*  (1999)
* *Greatest Hits*  (2001)
* *Doobie's Choice*  (2002)
* *Divided Highway*  (2003)
* *The Very Best of The Doobie Brothers*  (2007)

Lähteet
-------

1. 1 2 3 4 5  Thomas Erlewine: The Doobie Brothers AllMusic. Viitattu 12.3.2022.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **The Doobie Brothers**.
* The Doobie Brothersin virallinen sivusto